#дуней_АХЧ

Хыкхъуэхэм (хыбжхэм) цIэ яIэщ.

Псэ зыIуту ЩIым щыпсэухэм ящыщу цIыхум нэмыщI хыкхъуэхэращ цIэкIэ зэджэжыр. Ар къахутащ шотланд биологхэм.

Хыкхъуэхэм ягъэIу макъымкIэ зэрощIэ. Хым хэс гупхэм ящыщу зэрихьэлIар зэрыцIыхуу щытмэ, фий-кIий макъышхуэ къоIу, ауэ зэрымыцIыхумэ, гу зылъамытэхха хуэдэу зэблосыкI. ЩIэныгъэлIхэм къахутащ псым хэс а псэущхьэхэр щысымаджэм, щымэжалIэм, щыпIейтейм, щышынэм деж ягъэIу макъхэр зэрызэщхьэщыкIыр. 

Биологхэр щыхьэт зэрытехъуэмкIэ, хыкхъуэхэм я зэпсэлъэныгъэм щхьэхуэныгъэ куэд хэлъщ. Ахэр псэлъэным зэрыхуэжыджэрым гу лъызыта шотланд биологхэм зрапщытащ хыкхъуэхэм я «бзэр» зрагъэщIэну. Абыхэм я зэпсэлъэныгъэр ирагъэтхри, езыхэм я нэIэ щIэт псэущхьэхэр ирагъэдэIуащ. КъызэрыщIэкIымкIэ, хыкхъуэхэм жэуап щатыжыр езыхэм я цIэр (зыми емыщхь фий макъ) щызэхахым и дежщ. Апхуэдэ дыдэуи мы псэущхьэхэр цIыхухэм фIащ цIэ лейм йосэри, щеджэкIэ къокIуалIэ. Унагъуэ псэущхьэхэм къащхьэщыкIыу, хыкхъуэхэм узэреджэ цIэр жаIэж. 

Мы къэхутэныгъэр къезыгъэжьахэм языхэз Яник Винсент жеIэ: «Хыкхъуэхэр цIэ зырызкIэ щIызэджэжыр здэбгъэзэну лъэныкъуэр зыкIи къыщыхэмыгъэщхьэхукIа хы лъабжьэ кууум хэсщи аращ, зэрыгурыIуэгъуэщи, ахэр гупу зэрыIыгъын хуейщ. Ахэр зэрылъагъуркъым, мэкIи зэрыщIэркъым, абы къыхэкIкIэ, зэфIэмыкIуэдын щхьэкIэ макъ ягъэIун хуей мэхъу». 

Нур Санэ.